b'\n_START_ARTICLE_\nPapa Alexandru I\n_START_SECTION_\nConfuzia cu martirul Alexandru \xc8\x99i itinerarul clarific\xc4\x83rii\n_START_PARAGRAPH_\nAceast\xc4\x83 confuzie se datoreaz\xc4\x83 \xc3\xaen \xc3\xaentregime cronicii Liber Pontificalis. \xc3\x8entr-adev\xc4\x83r, \xc3\xaen aceast\xc4\x83 cronic\xc4\x83 a papilor se men\xc8\x9bioneaz\xc4\x83: \xe2\x80\x9eroman de origine, tat\xc4\x83l Alexandru, din regiunea Caput Taurii\xe2\x80\x9d (\xe2\x80\x9enatione Romanus, ex patre Alexandro, de regione Caput Tauri\xe2\x80\x9d)._NEWLINE_Aceast\xc4\x83 indica\xc8\x9bie topografic\xc4\x83 se refer\xc4\x83 la zona apropiat\xc4\x83 a sfintei Bibiana, la extremitatea celei de-a V-a regiuni Augustea, unde Lucius Statilius Taurus, consul \xc3\xaen 44 e.c., a fondat forum-ul \xc8\x99i gr\xc4\x83dinile (horti) sale \xc8\x99i care \xc3\xaen Evul Mediu a fost numit\xc4\x83 \xe2\x80\x9eTaurina porta s. Laurentii\xe2\x80\x9d (Taurina poarte sf. Lauren\xc8\x9biu)._NEWLINE_Aceea\xc8\x99i cronic\xc4\x83 indic\xc4\x83 martiriul s\xc4\x83u la 115, av\xc3\xa2ndu-i \xc3\xaenso\xc8\x9bitori pe \xe2\x80\x9eEventius, prezbiter et Theodolus, diaconus\xe2\x80\x9d; \xc3\xaenmorm\xc3\xa2nta\xc8\x9bi pe \xe2\x80\x9evia Numentana, ubi decollatus est, ab urbe Roma non longe, millario VII, nonas maii\xe2\x80\x9d (pe via Nomentana, la cca 7\xc2\xa0km distan\xc8\x9b\xc4\x83 de ora\xc8\x99ul Roma, unde a fost decapitat, pe 3 mai)._NEWLINE_Martirologiul Ieronomian, la aceea\xc8\x99i dat\xc4\x83 consemneaz\xc4\x83: \xe2\x80\x9eRomae, via Nomentana, millario VII, natale sanctorum Eventi, Alexandri, Theodoli\xe2\x80\x9d (la Roma, pe via Nomentana, la km 7, na\xc8\x99terea (pentru cer) a sfin\xc8\x9bilor Even\xc8\x9biu, Alexandru, Theodolus")._NEWLINE_Dup\xc4\x83 cum se vede, lipse\xc8\x99te orice indiciu de episcopi, care se d\xc4\x83dea mereu papilor \xc8\x99i, \xc3\xaen plus, Papa Alexandru I nu este plasat pe primul loc. Aceste dou\xc4\x83 circumstan\xc8\x9be au f\xc4\x83cut ca unii cercet\xc4\x83tori, \xc3\xaenc\xc4\x83 de prin sec. al XVII-lea, s\xc4\x83 nu fie siguri \xc3\xaen acest caz de identitatea Papa Alexandru I \xc8\x99i martirul Alexandru (cf. Vetustius Occidentalis ecclesiae Martyrologium, Lucca 1668, pg. 496b). \xc3\x8en Itinerariul din sec. al VII-lea, introdus de Gulielmo de Malmesbury \xc3\xaen Gesta Regum Anglorum, \xc3\xaen afara por\xc8\x9bii Nomentana este scris: \xe2\x80\x9eLa km 7 pe acela\xc8\x99i drum (aceea\xc8\x99i strad\xc4\x83) sf\xc3\xa2ntul pap\xc4\x83 Alexandru, cu \xc3\xaenso\xc8\x9bitorii Even\xc8\x9biu \xc8\x99i Theodolus, odihnesc \xc3\xaen pace\xe2\x80\x9d._NEWLINE_Aceast\xc4\x83 informa\xc8\x9bie depinde de Passio ca \xc8\x99i Liber Pontificalis. Passio, pe cei 2 \xc3\xaenso\xc8\x9bitori ai lui Alexandru \xc3\xaei num\xc8\x99te \xe2\x80\x9eambo presbyteri\xe2\x80\x9d. To\xc8\x9bi 3 ar fi fost \xc3\xaenmorm\xc3\xa2nta\xc8\x9bi de Severina, so\xc8\x9bia comes-ului Aurelian, cel care i-ar fi condamnat, \xe2\x80\x9ela km 7 l\xc3\xa2ng\xc4\x83 Roma, pe via Nomentana, pe proprietatea sa, pe Even\xc8\x9biu \xc8\x99i pe Alexandru i-a pus \xc3\xaentr-un singur morm\xc3\xa2nt, iar pe Theodolus de unul singur \xc3\xaentr-un alt loc l-a \xc3\xaenmorm\xc3\xa2ntat\xe2\x80\x9d (Acta ss. Maii. I, Venezia 1737, pg. 375)._NEWLINE_Passio, considerat de L. Duchesne nu anterior sec. al VI-lea, cel pu\xc8\x9bin \xc3\xaen aceast\xc4\x83 privin\xc8\x9b\xc4\x83 nu are nici o valoare; aceasta se vede \xc8\x99i din faptul c\xc4\x83 mai adaug\xc4\x83 \xc8\x99i al\xc8\x9bi martiri: pe Ermete, pe tribunul Quirin \xc8\x99i pe fiica acestuia, Balbina._NEWLINE_Problema este a identific\xc4\x83rii personajelor \xc8\x99i nu a faptului istoric \xc3\xaen sine a unor martiri. \xc3\x8entr-adev\xc4\x83r, indiciile topografice \xc8\x99i cele trei nume (Even\xc8\x9biu, Alexandru \xc8\x99i Theodolus) reg\xc4\x83site \xc3\xaen toate cele patru izvoare (Liber Pontificalis, Martirologiul Ieronomian, Pasiio \xc8\x99i Itinerariul Malmesburiense) s-au dovedit exacte, c\xc3\xa2nd \xc3\xaen 1855, s-a descoperit la km 7, pe via Nomentana, un cimitir \xc8\x99i un complex bazilical cu 2 morminte venerate. Pe primul morm\xc3\xa2nt a fost ridicat un altar cu inscrip\xc8\x9bia:_NEWLINE_\xe2\x80\x9eET ALEXANDRO DELICATVS VOTO POSVIT DEDICANTE AEPISCOPO VRS(O)\xe2\x80\x9d._NEWLINE_Ursus a fost identificat de Duchesne cu episcopul Nomentanei amintit cu acest nume \xc3\xaentr-o scrisoare a papei Inocen\xc8\x9biu I (401-417). Inscrip\xc8\x9bia este a\xc8\x99adar de la \xc3\xaenceputul sec. al V-lea \xc8\x99i demonstreaz\xc4\x83 c\xc4\x83 Alexandru este numit pe ultimul loc, f\xc4\x83r\xc4\x83 nici o demnitate ierarhic\xc4\x83, \xc3\xaent\xc4\x83rind \xc8\x99i mai mult dubiile exprimate de Duchesne._NEWLINE_Cimitirul \xc8\x99i mormintele din el nu permit \xc3\xaen nici un fel o datare at\xc3\xa2t de timpurie, ca perioada \xc3\xaemp\xc4\x83ratului Traian, dar este vorba de un cimitir local, dat \xc3\xaen folosin\xc8\x9b\xc4\x83 ca atare nu \xc3\xaenainte de a doua jum\xc4\x83tate a sec. al III-lea._NEWLINE_Papa Alexandru I \xc3\xaen iconografie \xc8\x99i monumente_NEWLINE_Atributele cele mai frecvente \xe2\x80\x93 de\xc8\x99i nu ad personam \xe2\x80\x93 ale papei Alexandru I sunt tiara \xc8\x99i palmierul, \xc3\xaentruc\xc3\xa2t este de obicei reprezentat ca pap\xc4\x83 martir. Uneori \xc3\xaens\xc4\x83 palmierul (simbolul martiriului) nu apare, chiar dac\xc4\x83 confuzia \xc8\x99i confundarea cu martirul Alexandru din via Nomentana a persistat._NEWLINE_R\xc4\x83m\xc4\x83\xc8\x99i\xc8\x9bele sale sunt venerate la Stavelot, la Aschaffenburg pe Main \xc8\x99i la Freising, \xc3\xaen Bavaria._NEWLINE_\xc3\x8en prima reprezentare cunoscut\xc4\x83, sf\xc3\xa2ntul Alexandru este reprezentat pe catedr\xc4\x83 ca Pontif (statuie pe fa\xc8\x9bada bisericii din Lucca, dedicat\xc4\x83 lui Alexandru \xc3\xaen sec. al XI-lea, cu \xc3\xaenso\xc8\x9bitorii Even\xc8\x9biu \xc8\x99i Theodolus, cu care conform tradi\xc8\x9biei \xe2\x80\x93 eronate \xe2\x80\x93 a fost martirizat. Apare \xc3\xaen relicviarul de argint b\xc4\x83tut de la Godefroid de Huy, relicviar executat la cererea \xc8\x99i indica\xc8\x9biile lui Wibold, abate de Stavelot, \xc3\xaen sec. al XII-lea._NEWLINE_O pictur\xc4\x83 din sec. al XIV-lea, p\xc4\x83strat\xc4\x83 la Pentina \xc3\xaen Abruzzo, \xc3\xael reprezint\xc4\x83 pe fundalul unei mari mantii \xc3\xaenflorate, sus\xc8\x9binut de doi \xc3\xaengeri; la picioarele lui sunt \xc3\xaengenunchia\xc8\x9bi comes-ii._NEWLINE_\xc3\x8en Colegiul din Aschaffenburg sunt p\xc4\x83strate un \xe2\x80\x9ebust-relicviar\xe2\x80\x9d al sf\xc3\xa2ntului \xc8\x99i o imagine a sa pe catedra lui Petru, pe portalul Colegiului: ambele opere sunt din sec. al XV-lea. O reprezentare ceva mai t\xc3\xa2rzie se g\xc4\x83se\xc8\x99te \xc3\xaen seria pontifilor pictat\xc4\x83 \xc3\xaen capela Sixtin\xc4\x83 de Fra Diamante \xc8\x99i de al\xc8\x9bi pictori angaja\xc8\x9bi de maestru s\xc4\x83 decoreze capela Palatin\xc4\x83 la cererea papei Sixt al IV-lea._NEWLINE_\xc3\x8en pofida cantit\xc4\x83\xc8\x9bii mari de reprezent\xc4\x83ri, nu s-a format totu\xc8\x99i o adev\xc4\x83rat\xc4\x83 \xc8\x99i proprie tradi\xc8\x9bie iconografic\xc4\x83 de atribute; a\xc8\x99a c\xc4\x83 nu s-a determinat nicio caracteristic\xc4\x83 particular\xc4\x83 a sf. Alexandru I, pap\xc4\x83.'